
1 Εισαγωγή
Το παρόν κείμενο αποτελεί έναν οδηγό (επαν-) εγκατάστασης σχολικών εργαστηρίων που κάνουν χρήση των τεχνολογιών που προσφέρονται από το λειτουργικό σύστημα Microsoft Windows 2000 Server. Περιγράφεται μια τυπική δομή ενός τέτοιου εργαστηρίου και γίνεται αναφορά σε όλες τις απαραίτητες ρυθμίσεις υλικού και λογισμικού για την αποτελεσματική λειτουργία του σχολικού εργαστηρίου, δηλαδή την προσφορά όλων των επιθυμητών υπηρεσιών με την ταυτόχρονη ικανοποίηση ορισμένων κριτηρίων, όπως:

· αξιόπιστο περιβάλλον λειτουργίας, βελτιστοποίηση της απόδοσης,
· υψηλό επίπεδο ασφαλείας από εξωτερικούς και εσωτερικούς κινδύνους,

· ομοιόμορφο περιβάλλον λειτουργίας για τα σχολικά εργαστήρια με Windows 2000 Server, με σκοπό τη γρήγορη και αποτελεσματική αντιμετώπιση προβλημάτων και διαχείριση.

Τα σχολικά εργαστήρια κατά κανόνα παραδίδονται και εγκαθίστανται αφού έχει εγκατασταθεί και ρυθμιστεί το σύνολο του λογισμικού, ενώ παρέχονται και τα μέσα για την πλήρη αποκατάστασή του στην αρχική του αυτή μορφή σε περίπτωση προβλήματος (Disaster Recovery).  
Στην περίπτωση περίπτωση που αυτό που δεν είναι εφικτό ο οδηγός αυτός μπορεί να αξιοποιηθεί από τεχνικό προσωπικό το οποίο είναι εξοικειωμένο με την συγκεκριμένη τεχνολογία (την εγκατάσταση και διαχείριση ενός Win 2000 server) καθώς παρέχει οδηγίες του τρόπου διάρθρωσής του και όχι η λεπτομερής καταγραφή των βημάτων εγκατάστασης.

2 Δομή σχολικού εργαστηρίου

Κάθε σχολικό εργαστήριο σχηματίζεται από μια συλλογή ηλεκτρονικών υπολογιστών συνδεδεμένων σε ένα τοπικό δίκτυο που ακολουθούν την αρχιτεκτονική πελάτη-εξυπηρετητή. Ο εξυπηρετητής λειτουργεί σε περιβάλλον Windows 2000 Server και αναλαμβάνει την υλοποίηση του μεγαλύτερου τμήματος της λειτουργικότητας του εργαστηρίου σε ότι αφορά τις προσφερόμενες υπηρεσίες και την εφαρμογή της πολιτικής που θα ικανοποιεί τα προαναφερόμενα κριτήρια.
Οι σταθμοί εργασίας λειτουργούν σε περιβάλλον ελληνικών Windows 2000 Professional και είναι αυστηρά προσαρμοσμένοι στη συμμετοχή τους σε μια περιοχή (Windows domain) σχηματισμένη από τον εξυπηρετητή (είναι δυνατή η χρήση Windows XP Home & Professional ή οποιασδήποτε μεταγενέστερης έκδοσης λειτουργικού συστήματος της Microsoft για σταθμούς εργασίας είναι σε θέση να ενσωματωθεί σωστά σε ένα περιβάλλον Windows 2000 Server). Είναι εγκατεστημένοι και ρυθμισμένοι κατάλληλα ώστε κάθε παράμετρος της λειτουργίας τους να εξαρτάται άμεσα από τις σχετικές ρυθμίσεις στα Windows 2000 Server, ενώ η ανεξάρτητη από την περιοχή χρήση τους είναι ουσιαστικά αδύνατη.
Ένας σταθμός εργασίας σε κάθε σχολικό εργαστήριο μπορεί να είναι εγκατεστημένος σε κατάσταση διπλής εκκίνησης (dual-boot), όπου το δεύτερο λειτουργικό σύστημα είναι το Linux, για την υποστήριξη επιπλέον υπηρεσιών σε όλο το εργαστήριο, οπότε και ο συγκεκριμένος σταθμός εργασίας λειτουργεί ως διακομιστής. Το σύστημα Linux συνεργάζεται με τον Windows 2000 Server για την πιστοποίηση των χρηστών και προσφέρει υπηρεσίες όπως διαμοίραση αρχείων, εκτύπωση, ηλεκτρονικό ταχυδρομείο (view και caching).
Το τοπικό δίκτυο υλοποιείται με την εγκατάσταση των απαραίτητων δικτυακών συσκευών, ενώ γίνεται χρήση μόνο του πρωτοκόλλου IP για την επικοινωνία των σταθμών εργασίας τόσο μεταξύ τους όσο και με τον εξυπηρετητή.

Η δικτυακή επικοινωνία του σχολικού εργαστηρίου με το διαδίκτυο πραγματοποιείται με ποικιλία διαφορετικών τρόπων (αναλογικές μισθωμένες γραμμές, ISDN dial-up, ασύρματες ή άλλες συνδέσεις) με χρήση του απαραίτητου εξοπλισμού ρυθμισμένου με βάση τις προδιαγραφές του Πανελλήνιου Σχολικού Δικτύου. Τέλος, οι υπάρχουσες περιφερειακές συσκευές (εκτυπωτής, σαρωτής, κάμερα κλπ) είναι εγκατεστημένες με τέτοιο τρόπο ώστε να γίνεται εκμετάλλευση των δυνατοτήτων του περιβάλλοντος Windows 2000 Server. Όπου είναι δυνατόν οι περιφερειακές συσκευές που δεν έχουν δικτυακό χαρακτήρα είναι εγκατεστημένες στο dual-boot μηχάνημα και παρέχεται η δυνατότητα χρήσης τους από όλα τα υποστηριζόμενα λειτουργικά συστήματα.
Το προσφερόμενο λογισμικό είναι πιθανόν να παρουσιάζει διαφορές ανάμεσα στα σχολικά εργαστήρια που λειτουργούν σε περιβάλλον Windows 2000 Server. Πακέτα λογισμικού που χρησιμοποιούνται σε μεγάλο αριθμό σχολικών μονάδων μπορεί να απουσιάζουν από σχολικά εργαστήρια στα οποία δεν έχουν αγοραστεί οι απαραίτητες άδειες χρήσης (π.χ. Microsoft Exchange). Λογισμικό που είναι κοινό σε όλα τα σχολικά εργαστήρια (π.χ. λογισμικό προστασίας από ιούς) μπορεί να διαφέρει στην έκδοση που χρησιμοποιείται ή ακόμα και να προέρχεται από διαφορετική εταιρία παραγωγής λογισμικού. Οι κατευθυντήριες οδηγίες που δίνονται από το κείμενο δεν επηρεάζονται από το παραπάνω χαρακτηριστικό, καθώς δεν υπεισέρχονται σε λεπτομέρειες της λειτουργικότητας των υπαρχόντων προγραμμάτων, ενώ οποιαδήποτε αναφορά σε λογισμικό που σε κάποιο εργαστήριο δεν υπάρχει μπορεί να παραλείπεται.
3 Εγκατάσταση εξυπηρετητή

Αρχική εγκατάσταση & ρυθμίσεις
Κατά την εγκατάσταση του εξυπηρετητή θα πρέπει εξασφαλιστεί ότι:

1. Σε κάθε σχολείο είναι ανεπτυγμένη υποδομή σε ανεξάρτητο (σε σχέση με τα υπόλοιπα σχολεία) δέντρο και δάσος του ενεργού καταλόγου (Active Directory) με όνομα που αντιστοιχεί στην ταυτότητα του σχολικού εργαστηρίου της συγκεκριμένης σχολικής μονάδας.
2. Σε αυτόν τον ενεργό κατάλογο είναι εγκατεστημένο το Microsoft Exchange 2000 αν υπάρχει άδεια χρήσης από το συγκεκριμένο σχολικό εργαστήριο. Οι δυνατότητες συνεργασίας (collaborative applications) που προσφέρονται από το συγκεκριμένο πακέτο λογισμικού μπορούν να χρησιμοποιηθούν στο επίπεδο του σχολικού εργαστηρίου, καθώς το Exchange είναι εγκατεστημένο με τέτοιο τρόπο που να απαγορεύει την επικοινωνία με το εξωσχολικό περιβάλλον.
3. Ο εξυπηρετητής είναι εγκατεστημένος με τέτοιο τρόπο ώστε να επιτυγχάνεται η μέγιστη δυνατή απόδοσή του σε ότι αφορά την καλύτερη εκμετάλλευση στο υποσύστημα των ελεγκτών σκληρών δίσκων και των σκληρών δίσκων (σε σχέση με τις εγκαταστάσεις των MS-Windows 2000 Server, MS-Exchange 2000 Server, MS-ISA 2000 Server). Ανάλογα με το διαθέσιμο υλικό λαμβάνονται οι κατάλληλες αποφάσεις για να ικανοποιηθεί το παραπάνω ζητούμενο (π.χ. στην περίπτωση ύπαρξης δύο σκληρών δίσκων πραγματοποιούνται οι εξής επιλογές: Ο κύριος σκληρός δίσκος περιέχει τα αρχεία του συστήματος και των εφαρμογών, ενώ ο δεύτερος χρησιμοποιείται για αποθήκευση δεδομένων και για το αρχείο αντιμετάθεσης σελίδων). Το format των σκληρών δίσκων είναι πάντα NTFS.

4. Είναι εγκατεστημένοι όλοι οι απαραίτητοι οδηγοί για το υλικό του εξυπηρετητή. Έχουν πραγματοποιηθεί όλες οι απαραίτητες ρυθμίσεις των προγραμμάτων οδήγησης των συσκευών για τη βέλτιστη λειτουργία από άποψη ταχύτητας και σταθερότητας του συστήματος (π.χ. ενεργοποίηση DMA, επιλογή κατάλληλης ανάλυσης και ρυθμού ανανέωσης της οθόνης, δυνατότητα χρήσης επιπλέον πλήκτρων πληκτρολογίου και ποντικιού).

5. Ο εξυπηρετητής του εργαστηρίου είναι εγκατεστημένος με τις ελληνικές τοπικές ρυθμίσεις για τη χρήση και επεξεργασία των αριθμών, του νομίσματος, της ημερομηνίας, της ώρας και τη λειτουργία του πληκτρολογίου.

Λογαριασμοί διαχείρισης και χρηστών – group policies
1. Μετά την εγκατάσταση του εξυπηρετητή και του ενεργού καταλόγου μετονομάζεται ο λογαριασμός administrator σε srvmng και δημιουργείται χρήστης administrator χωρίς προνόμια για λόγους ασφαλείας.
2. Υπάρχουν δύο επίπεδα διαχείρισης στον εξυπηρετητή. Ο srvmng έχει όλα τα προνόμια (για διαχείριση των Active Directory & Exchange Server) και ο operator έχει προνόμια για την καθημερινή λειτουργία του εργαστηρίου. Για λόγους ασφαλείας υπάρχει και δεύτερος λογαριασμός ισότιμος με τον srvmng που λέγεται emergmng. Μόνο αυτοί οι λογαριασμοί έχουν δικαίωμα για local logon στον Domain Controller.
3. Ο λογαριασμός operator έχει προνόμια για διαχείριση ουρών, διαχείριση χρηστών, εφαρμογή των ήδη υπαρχόντων group policies σε OUs, shutdown του εξυπηρετητή, δημιουργία προσωπικού χώρου για τις σελίδες των χρηστών, δημιουργία και διαγραφή Active Directory Objects (Users, Groups, Shared Files, Sub-OUs, Contacts) σε συγκεκριμένα OUs (students, professors και computers).

4. Για τους λογαριασμούς administrator, srvmng, emergmng και operator με το κατάλληλο policy καταγράφονται οι ανεπιτυχείς προσπάθειες σύνδεσης στον εξυπηρετητή ώστε να διαπιστώνονται τυχόν επιθέσεις σε αυτούς.
5. Λογαριασμός με αυξημένα δικαιώματα διαχείρισης είναι μόνο ο srvmng (και ο emergmng) και μόνο αυτός μπορεί να αλλάξει τόσο τα members του Domain Administrators Group όσο και του Exchange Administrator Group.

6. Ο srvmng (και ο emergmng) είναι ο μόνος χρήστης που μπορεί να διαχειρίζεται τον εξυπηρετητή από απόσταση. Η από απόσταση διαχείριση γίνεται μέσω του Windows 2000 Terminal Services (σε administration mode και με ενεργοποιημένη την υψηλή κωδικοποίηση).

7. Οι λογαριασμοί των μαθητών στο Windows domain είναι δημιουργημένοι με βάση τον template λογαριασμό template-st. Η διαδικασία δημιουργίας των λογαριασμών πραγματοποιείται από το λογαριασμό operator.

8. Οι λογαριασμοί των μαθητών είναι δημιουργημένοι κάτω από το OU=students και OU=1st-class ή OU=2nd-class κλπ ανάλογα με την τάξη (1η, 2α, 3η κλπ). Ο βασικός λόγος είναι τα Group Policies που αναφέρονται παρακάτω.

9. Ο προσωπικός κατάλογος κάθε χρήστη είναι δημιουργημένος στον εξυπηρετητή στο \\<εξυπηρετητής>:\users\%username%. Υπάρχει αυτόματη αντιστοίχιση ενός drive-letter σε αυτόν τον κατάλογο.

10. Σε όλους τους καταλόγους τόσο του εξυπηρετητή όσο και των σταθμών εργασίας έχουν πρόσβαση μόνο οι χρήστες που έχουν λογαριασμό στο Windows domain (όχι anonymous users ή το Group Everyone), με τα ελάχιστα απαραίτητα προνόμια. Οι μαθητές έχουν δικαίωμα πλήρους προσπέλασης στον προσωπικό τους κατάλογο και δυνατότητα ανάγνωσης των αρχείων σε κοινόχρηστους φακέλους, που δημιουργούνται και διαχειρίζονται από τον operator σύμφωνα με τις ανάγκες του εργαστηρίου. Στους καθηγητές παρέχεται η επιπλέον δυνατότητα τροποποίησης του περιεχομένου των κοινόχρηστων φακέλων.

11. Στους πόρους του εξυπηρετητή (εκτυπωτές, δίσκους, proxy-Internet) δικαίωμα χρήσης έχουν μόνο οι χρήστες που έχουν λογαριασμό στο Windows domain (μόνο το Group Authenticated Users και όχι το Group Everyone). Εξαίρεση αποτελεί ο ανώνυμος web χρήστης που συνδέεται στις ιστοσελίδες του σχολείου από το διαδίκτυο (και έχει περιορισμένη πρόσβαση στους καταλόγους που αποθηκεύονται οι ιστοσελίδες του σχολείου).

12. Αξιοποιούνται τα πλεονεκτήματα των Group Policies τα οποία είναι ορισμένα για τον τομέα του κάθε σχολείου και όχι για κάθε υπολογιστή χωριστά.

13. Έχουν δημιουργηθεί Group Policies για τους μαθητές και διαφορετικές Group Policies για τους καθηγητές. Όλοι οι λογαριασμοί των μαθητών είναι κάτω από το OU=students ενώ οι λογαριασμοί των καθηγητών είναι στο OU=professors στους οποίους εφαρμόζονται αντίστοιχα οι παραπάνω πολιτικές.
14.  Τα συγκεκριμένα Group Policies τα διαχειρίζεται ο λογαριασμός operator που δεν μπορεί να τα αλλάξει αλλά μόνο να τα εφαρμόσει. Μόνο ο λογαριασμός του srvmng (και του emergmng) μπορεί να τα αλλάξει.

15. Οι χρήστες έχουν αυστηρά καθορισμένο περιβάλλον εργασίας (mandatory profiles) στο οποίο έχουν απαλειφθεί οποιεσδήποτε λειτουργίες κρίνονται μη απαραίτητες (ρυθμίσεις οθόνης, ρυθμίσεις εκτυπωτών, ρυθμίσεις δικτύου, ρυθμίσεις επιφάνειας εργασίας, απεγκατάσταση οδηγών υλικού, απεγκατάσταση λογισμικού κλπ) και το οποίο δεν μπορούν να αλλάξουν. Μόνο οι λογαριασμοί operator, srvmng & emergmng μπορούν να αλλάξουν το περιβάλλον του χρήστη.

16. Οι βασικοί κατάλογοι των υπολογιστών που αφορούν τους χρήστες («Τα Έγγραφά μου», «Οι Εικόνες μου», «Τα Αγαπημένα» κλπ) είναι αποθηκευμένοι στον εξυπηρετητή ώστε να παραμένουν οι ίδιοι ανεξάρτητα του υπολογιστή που συνδέεται ο χρήστης. Οι κατάλογοι αυτοί βρίσκονται «κάτω» από τον προσωπικό κατάλογο του χρήστη στον εξυπηρετητή.

17. Το περιβάλλον εργασίας για τους μαθητές παραμένει ομοιογενές ανεξάρτητα από το σταθμό εργασίας που κάθε φορά ο μαθητής χρησιμοποιεί και ανεξάρτητα από τις τυχόν αλλαγές που θα πραγματοποιήσει κατά τη διάρκεια της σύνδεσής του στο δίκτυο (mandatory profiles). Τα αρχεία της εργασίας των χρηστών διαγράφονται από τους σταθμούς εργασίας μετά το τέλος της εργασίας τους.

18. Όλοι οι λογαριασμοί (των χρηστών και των operator, srvmng & emergmng) κλειδώνονται μετά από 5 ανεπιτυχείς προσπάθειες σε διάστημα 30 λεπτών και ξεκλειδώνονται αυτόματα μετά από πάροδο 8 ωρών.

Απομακρυσμένη χρήση πόρων εξυπηρετητή

1. Οι υπηρεσίες που δίνονται στους χρήστες είναι υπηρεσίες που μπορούν να υλοποιηθούν «πάνω» από web (π.χ. πρόσβαση στο ηλεκτρονικό ταχυδρομείο μέσω της εφαρμογής Outlook Web Access
, πρόσβαση στους προσωπικούς καταλόγους των χρηστών στον εξυπηρετητή με χρήση του πρωτοκόλλου WEBDAV).
2. Η διαδικασία πιστοποίησης των χρηστών για τις εφαρμογές Outlook Web Access και WEBDAV γίνεται έτσι ώστε να εξασφαλίζεται η προστασία των κωδικών των χρηστών (Digest Authentication).
3. Για την αύξηση της ταχύτητας στην απομακρυσμένη σύνδεση των χρηστών με την εφαρμογή Outlook Web Access είναι ενεργοποιημένη στον εξυπηρετητή σελίδων διαδικτύου η επιλογή λήξης των περιεχομένων του Outlook Web Access μετά από 15 μέρες.
4. Οι χρήστες δε μπορούν με κανέναν άλλο τρόπο να βλέπουν τα αρχεία τους στον προσωπικό τους κατάλογο ή οποιονδήποτε άλλο διαμοιραζόμενο κατάλογο του εξυπηρετητή όταν βρίσκονται εκτός του εργαστηρίου.

5. Για λόγους ασφαλείας είναι απενεργοποιημένη η διαχείριση του Internet Information Server από το περιβάλλον web.

6. Έχουν πραγματοποιηθεί οι απαραίτητες ρυθμίσεις στον εξυπηρετητή ώστε να υποστηρίζονται τα προηγούμενα για όλους τους λογαριασμούς μαθητών και καθηγητών.

Προστασία από ιούς

1. Πραγματοποιείται αυτόματη ανανέωση των signatures για τους νέους ιούς από τον εξυπηρετητή και όλους τους σταθμούς εργασίας. Για όποιο λογισμικό προστασίας από ιούς είναι εφικτό ανανεώνονται τα απαιτούμενα αρχεία στον εξυπηρετητή και αυτόματα προωθούνται από αυτόν και εγκαθίστανται σε όλους τους σταθμούς εργασίας.
2. Πραγματοποιείται αυτόματη ενημέρωση για patches του λογισμικού προστασίας από τους ιούς από τον εξυπηρετητή και όλους τους σταθμούς εργασίας. Για όποιο λογισμικό προστασίας από ιούς είναι εφικτό ενημερώνονται τα απαιτούμενα αρχεία στον εξυπηρετητή και αυτόματα προωθούνται από αυτόν και εγκαθίστανται σε όλους τους σταθμούς εργασίας.
3. Γίνεται αυτόματος έλεγχος όλων των ηλεκτρονικών εγγράφων και μηνυμάτων ηλεκτρονικού ταχυδρομείου από και προς τον εξυπηρετητή και προσπάθεια για διαγραφή των ιών ή μεταφορά των μολυσμένων αρχείων και ηλεκτρονικού ταχυδρομείου σε περιοχή «καραντίνας».

Ρυθμίσεις εξυπηρετητή ως proxy server

1. Ο εξυπηρετητής χρησιμοποιείται από τους σταθμούς εργασίας ως proxy server κατά τη σύνδεσή τους με το διαδίκτυο.
2. Επειδή τα σχολικά εργαστήρια συνδέονται σε ίδιους δικτυακούς τόπους, οι αιτήσεις τους γίνονται cache σε επίπεδο νομαρχιακού κόμβου και ο proxy server χρησιμοποιεί ως parent proxy τον proxy του νομαρχιακού κόμβου.
3. Υλοποιούνται οι εκ των προτέρων αποθηκεύσεις των σελίδων οι οποίες απαιτούνται στον proxy server σε καθορισμένο βάθος. [Συγκεκριμένα sites μπορούν να γίνονται επί μόνιμης βάσης (καθημερινής ή εβδομαδιαίας) update αυτόματα από τον εξυπηρετητή πριν να τα ζητήσει κάποιος πελάτης για αύξηση της ταχύτητας (κύρια sites με εκπαιδευτικό υλικό π.χ. http://xenios.cti.gr).]. Η υλοποίηση της παραπάνω λειτουργίας πραγματοποιείται από το λογαριασμό operator σύμφωνα με τις επιθυμίες των καθηγητών του σχολείου..

Αυτοματοποιημένη επανεγκατάσταση εξυπηρετητή

1. Υπάρχει σε κάθε σχολείο ο απαραίτητος αριθμός bootable CDs από τα οποία «κατεβαίνει» όποτε χρειαστεί στο δίσκο το αρχικό στήσιμο του εξυπηρετητή του εργαστηρίου (χωρίς χρήστες, αρχεία χρηστών κλπ), χωρίς να απαιτείται επιπλέον παρέμβαση από τους τοπικούς διαχειριστές του εργαστηρίου, με χρήση  κατάλληλων εφαρμογών, (πχ Norton GHOST).
2. Υπάρχει αναλυτική διαδικασία με την οποία το κάθε σχολείο μπορεί να δημιουργήσει τον απαραίτητο αριθμό bootable CDs από τα οποία θα μπορεί να «κατεβαίνει» στο δίσκο η τρέχουσα εγκατάσταση του εξυπηρετητή του εργαστηρίου (συμπεριλαμβανομένων των χρηστών και των αρχείων τους κλπ), χωρίς να απαιτείται επιπλέον παρέμβαση από τους τοπικούς διαχειριστές του εργαστηρίου. Η διαδικασία με την οποία θα δημιουργούνται τα παραπάνω CDs είναι επίσης αυτοματοποιημένη και τα images θα δημιουργούνται απευθείας στα CD-Rs χωρίς να απαιτείται η ενδιάμεση αποθήκευσή τους στο σκληρό δίσκο του εξυπηρετητή. Αξιοποιούνται οι δυνατότητες της εφαρμογής Norton GHOST.

4 Εγκατάσταση σταθμών εργασίας

Αρχική εγκατάσταση & ρυθμίσεις
1. Είναι εγκατεστημένοι όλοι οι απαραίτητοι οδηγοί για το υλικό των σταθμών εργασίας τόσο για λειτουργικό σύστημα Windows 2000 Professional, όσο και για το Linux όπου αυτό υπάρχει. Έχουν πραγματοποιηθεί όλες οι απαραίτητες ρυθμίσεις των προγραμμάτων οδήγησης των συσκευών για τη βέλτιστη λειτουργία του συστήματος (π.χ. ενεργοποίηση DMA, επιλογή κατάλληλης ανάλυσης και ρυθμού ανανέωσης της οθόνης, δυνατότητα χρήσης επιπλέον πλήκτρων πληκτρολογίου και ποντικιού).
2. Οι σταθμοί εργασίας Windows 2000 Professional δεν έχουν καμία δικτυακή ρύθμιση εκτός του ονόματός τους που είναι της μορφής client-xy όπου xy ένας διψήφιος αριθμός από 01-xx (όπου xx είναι και ο αριθμός των σταθμών εργασίας για το εργαστήριο). Όλες οι δικτυακές τους ρυθμίσεις (διεύθυνση IP, μάσκα δικτύου, ρυθμίσεις DNS κλπ) αποδίδονται από το δρομολογητή του σχολικού εργαστηρίου μέσω DHCP.

3. Στους σταθμούς εργασίας, έχει εγκατασταθεί το σύνολο του λογισμικού που προσφέρεται για αυτόν και για το οποίο υπάρχουν οι νόμιμες άδειες (λογισμικό εφαρμογών γραφείου, λογισμικό προστασίας από ιούς, λογισμικό πολυμέσων, λογισμικό προγραμματισμού κλπ).
4. Οι σταθμοί εργασίας έχουν εγκατεστημένα όλα τα updates (Service Packs, Security Releases, Patches) για το λειτουργικό σύστημα και τις εφαρμογές που χρησιμοποιούνται.

5. Όλοι οι σταθμοί εργασίας είναι εγκατεστημένοι με τις ελληνικές τοπικές ρυθμίσεις για τη χρήση και επεξεργασία των αριθμών, του νομίσματος, της ημερομηνίας, της ώρας και τη λειτουργία του πληκτρολογίου.

6. Οι εφαρμογές των χρηστών όπως το Microsoft Office και ο Internet Explorer είναι ρυθμισμένες ώστε να λειτουργούν με την ελληνική γλώσσα (συγγραφή ελληνικών κειμένων με υποστήριξη ορθογράφου και συλλαβιστή, αποστολή και λήψη ελληνικών μηνυμάτων ηλεκτρονικού ταχυδρομείου).
7. Όλες οι υπηρεσίες που αφορούν τη χρήση του ηλεκτρονικού ταχυδρομείου έχουν προεπιλεγμένη τη χρήση των ελληνικών.
8. Για τον σταθμό εργασίας που είναι εγκατεστημένος και με λειτουργικό σύστημα τύπου Linux υποστηρίζεται η ελληνική γλώσσα στη δημιουργία κειμένων, στην αποστολή και λήψη μηνυμάτων ηλεκτρονικού ταχυδρομείου, καθώς και στη χρήση του εξερευνητή ιστοσελίδων και στις εκτυπώσεις κατά τη λειτουργία του με το λειτουργικό σύστημα Linux.

9. Μετά την εγκατάσταση των σταθμών εργασίας μετονομάζεται ο λογαριασμός administrator σε localadm και δημιουργείται χρήστης administrator χωρίς προνόμια. Οι σταθμοί εργασίας διαχειρίζονται από τους λογαριασμούς του τομέα operator, srvmng & emergmng.

10. Δεν υπάρχουν τοπικοί λογαριασμοί στους σταθμούς εργασίας.

Εγκατάσταση Linux σε dual-boot σταθμούς εργασίας
1. Ο Linux εξυπηρετητής επιτρέπει την πρόσβαση από όλους τους σταθμούς εργασίας του εργαστηρίου με χρήση της υπηρεσίας ιδεατού τερματικού (εφαρμογή telnet).
2. Ο Linux εξυπηρετητής εκτυπώνει στους υπάρχοντες εγκατεστημένους εκτυπωτές του εργαστηρίου.

3. Ο Linux εξυπηρετητής αξιοποιεί τους υπάρχοντες λογαριασμούς στον εξυπηρετητή Windows 2000 Server του εργαστηρίου, για να πιστοποιήσει τους χρήστες που αιτούνται σύνδεση, κάνοντας χρήση της υπηρεσίας LDAP.

4. Οι χρήστες στο Linux έχουν πρόσβαση στον κατάλογό τους στο Windows 2000 Server (SAMBA Services).

Αυτοματοποιημένη επανεγκατάσταση σταθμών εργασίας

1. Υπάρχει σε κάθε σχολείο ο απαραίτητος αριθμός bootable CDs από τα οποία «κατεβαίνει» όποτε χρειαστεί στο δίσκο το αρχικό στήσιμο των σταθμών εργασίας του εργαστηρίου χωρίς να απαιτείται επιπλέον παρέμβαση από τους τοπικούς διαχειριστές του εργαστηρίου. Αξιοποιούνται οι δυνατότητες της εφαρμογής Norton GHOST και του εργαλείου της Microsoft “Sysprep”.
2. Υπάρχει αναλυτική διαδικασία με την οποία το κάθε σχολείο θα μπορεί να δημιουργήσει τον απαραίτητο αριθμό bootable CDs από τα οποία θα μπορεί να «κατεβαίνει» στο δίσκο η τρέχουσα εγκατάσταση των σταθμών εργασίας του εργαστηρίου (συμπεριλαμβανομένων των τυχόν επιπλέον εφαρμογών, virus signatures, αναβαθμίσεων υπαρχόντων εφαρμογών κλπ) χωρίς να απαιτείται επιπλέον παρέμβαση από τους τοπικούς διαχειριστές του εργαστηρίου. Η διαδικασία με την οποία θα δημιουργούνται τα παραπάνω CDs είναι επίσης αυτοματοποιημένη και τα images θα δημιουργούνται στα CD-Rs. Εναλλακτικά υπάρχει περιγραφή και της διαδικασίας αποθήκευσης των Images (spanned σε μέγεθος 650ΜΒ) στον σκληρό δίσκο του εξυπηρετητή με τη χρήση της λειτουργίας Ghostcast. Αξιοποιούνται οι δυνατότητες κατάλληλων εφαρμογών, (πχ Norton GHOST)..

5 Δικτυακές ρυθμίσεις
Η σύνδεση του τοπικού δικτύου με το διαδίκτυο πραγματοποιείται τυπικά μέσω του δρομολογητή που έχει εγκατεστημένο το σχολικό εργαστήριο. Οι IP διευθύνσεις των σταθμών εργασίας καθώς και ανάλογες δικτυακές ρυθμίσεις για τους σταθμούς εργασίας δίνονται από την υπηρεσία DHCP που τρέχει στο δρομολογητή. Ο εξυπηρετητής Windows 2000 Server και ο dual-boot σταθμός εργασίας, όταν λειτουργεί με το ΛΣ Linux έχουν στατικές διευθύνσεις. Για τις δικτυακές ρυθμίσεις (στατικές διευθύνσεις, υπηρεσία DHCP κλπ) ισχύουν τα όσα ορίζει το Π.Σ.Δ. για κάθε σχολείο.
6 Υπόλοιπος εξοπλισμός

Στην περίπτωση που το σχολικό εργαστήριο συμπεριλαμβάνει επιπλέον εξοπλισμό, τότε αυτός οφείλει να είναι εγκατεστημένος με βάση τις ακόλουθες βασικές αρχές:

6.1 UPS
Το UPS είναι εγκατεστημένο έτσι ώστε να παρέχει τροφοδοσία τουλάχιστον στον εξυπηρετητή και την οθόνη του, στο hub και στον εξοπλισμό δικτυακής σύνδεσης (δρομολογητής και modem, αν τα τελευταία βρίσκονται στην ίδια αίθουσα), ώστε αν κατά τη διάρκεια διαδικασίας απομακρυσμένης διαχείρισης συμβεί διακοπή τροφοδοσίας, να είναι δυνατό ο διαχειριστής να διακόψει ομαλά τη διαδικασία, χωρίς να δημιουργηθεί οποιοδήποτε πρόβλημα στον υπολογιστικό εξοπλισμό.

Αν υπάρχει επικοινωνία μεταξύ του UPS και του εξυπηρετητή, τότε έχουν ρυθμιστεί με τέτοιο τρόπο, ώστε όταν έχει διακοπεί η τροφοδοσία από τη ΔΕΗ και οι μπαταρίες του UPS έχουν χάσει το 66% της χωρητικότητάς τους να γίνεται αυτόματα shutdown στον εξυπηρετητή.
Μονόχρωμος εκτυπωτής σελίδας (Laser) & έγχρωμός εκτυπωτής έκχυσης μελάνης (Inkjet)

Οι εκτυπωτές laser και inkjet είναι εγκατεστημένοι στον εξυπηρετητή του εργαστηρίου. Τόσο ο εξυπηρετητής όσο και οι σταθμοί εργασίας έχουν το απαραίτητο λογισμικό για εκτύπωση σε αυτούς από όλες τις εγκατεστημένες εφαρμογές που έχουν δυνατότητες εκτύπωσης και από όλα τα εγκατεστημένα λειτουργικά συστήματα. Για τους εκτυπωτές υπάρχουν δικαιώματα χρήσης από όλους τους χρήστες του domain.
Web camera
Οι web cameras είναι συνδεδεμένες σε σταθμούς εργασίας, όπως έχει υποδειχθεί από τον υπεύθυνο καθηγητή του σχολικού εργαστηρίου, ώστε να εξυπηρετούνται καλύτερα οι ανάγκες επικοινωνίας με video και εικόνα. Για παράδειγμα έτσι, ώστε με τις web cameras να είναι δυνατή η απεικόνιση του συνόλου του σχολικού εργαστηρίου. Προτείνεται μία να είναι εγκατεστημένη στο dual-boot σταθμό εργασίας. Στην περίπτωση που για τεχνικούς λόγους δεν είναι δυνατή η αντιστοίχηση public IP address σε κάποιο από τους σταθμούς μπορεί να εγκατασταθεί στον εξυπηρετητή. 
Σαρωτής

Ο σαρωτής είναι εγκατεστημένος σε κάποιον σταθμό εργασίας του σχολικού εργαστηρίου με όλο το λειτουργικό λογισμικό που το συνοδεύει. Για τον σαρωτή υπάρχουν δικαιώματα χρήσης από όλους τους χρήστες του domain.
� Εφόσον έχει εγκατασταθεί Exchange 2000 στον Windows 2000 Server.

